  Анжелика Тихонова корреспондент 20-тӥ шуркынмонэ Ижкарын Калыкъёслэн эшъяськон юртазы «Роль финно-угорских общественных объединений в сохранении языка, культуры, традиций и обычаев своего народа» научно-практической конференци ортчоз. Со «Ижевск Мари» мер огазеяськон но Удмуртиын мукет финн-угор огазеяськонъёс кылдэм дырысен 30 ар тырмонлы сӥземын луоз, ивортӥз элькунысь йӧскалык политикая министерстволэн пресс-службаез. Конференци «Ижевск Мари» огазеяськонлэн кар конкурсын утэм грант чотын радъяське. Сое калыкез финн-угор лулчеберетлэн узырлыкеныз тодматон но мер огазеяськонъёслэсь интызэс пусъён понна ортчыто. Радъясьёс оско, ужрадэз удмурт, пор, мордва, бесерман, коми-пермяк огазеяськонъёсын валче ортчытон нуналмысь кылдылӥсь юанъёсты сэрттон-пертчон понна выль ужан амалъёс утчаны но Удмуртиысь калыкъёслэсь кылзэс, лулчеберетсэс, сямъёссэс, йылолъёссэс азинтыны мылкыд сётоз шуыса. Ужрадэ тодосчиос, интыосысь но элькун финн-угор огазеяськонъёсысь азьветлӥсьёс но мукетъёсыз пыриськыны быгато. Куриськонъёсты 10-тӥ шуркынмонозь yamakov@inbox.ru электрон почтае ыстоно. Тросгес конференцилэн  тодыны луэ. Со сяна, 8 (3412) 21-58-84, 8 (912) 756-45-65 телефон номеръёсъя жингыртыса.   Тодэ вайытом, Ижкарын Историяя, кылъя но литературая удмурт институтлы 90 ар тырмонлы сӥзем тодосъя огъяросси конференци ортчиз. Тегъёс: Ижкар Удмуртия йӧскалыклулчеберет удмуртъёс финн-угоркалыкъёс  